Sewe dood in 2 gru-ongelukke | Maroela Media
Die ongelukstoneel op die N1 buite Beaufort-Wes. (Foto: Verskaf)
Sewe mense is Saterdagaand dood in twee grusame ongelukke op Wes-Kaapse paaie.
Kenny Africa, Wes-Kaapse verkeershoof, sê vier mense is dood toe 'n voertuig op die N2 in die rigting van Kaapstad naby die Macassar-brug omgeslaan het. Nooddienste, polisiebeamptes en reddingswerkers was op die toneel.
'n Gedeelte van die N2 is tydelik gesluit terwyl owerhede op die toneel besig was.
In 'n tweede ongeluk kort daarna is nog drie mense dood toe twee vragmotors op die N1 buite Beaufort-Wes reg van voor gebots het. Albei vragmotors het aan die brand geslaan tydens die botsing.
Volgens Africa moes brandbestryders spartel om die vlamme geblus te kry sodat paramedici naby die vragmotors kon kom om die insittendes te hulp te snel. Toe die vlamme uiteindelik geblus is, is die liggame van 'n man, 'n vrou en 'n vierjarige kind in die vragmotors gevind.
Die N1 is vir 'n wyle in albei rigtings gesluit terwyl die toneel opgeruim is. Die pad is sedertdien weer oopgestel.
Die ongelukstoneel op die N2 naby die Macassar-brug. (Foto: Verskaf)
Dis tragies jammer vir lewensverlies ,maar sommige vragmotor bestuurders te roekeloos op ons paaie gister agter 5 vragmotors gery geen volgafstande nie kyk on mekaar verby te gaan string motors was agter hulle kan nie verby gaan nie toe pad dubbeld word toe beweeg hul na albei bane motors nog verder opgehoop agter hulle geen bedagsaamheid nie ,het een gekry wa hy verby ander gaan terwyl voertuie van voor kom gelukkig voertuie beweeg van pad af om ongeluk te vermy ,